**Podporné opatrenia**

Zámerom postupného zavádzania podporných opatrení je plnohodnotné zapájanie detí

do výchovy a vzdelávania a rozvíjanie ich vedomostí, zručností a schopností.

Umožňuje to zákon č. 182/2023 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony platný **od 1. septembra 2023.**

1. O poskytnutie podporného opatrenia („PO“) vo výchove a vzdelávaní okrem PO prevencia a krízová intervencia požiada žiadateľ riaditeľa školy alebo školského zariadenia ("riaditeľ").

Kto môže byť žiadateľ?

* zákonný zástupca dieťaťa/žiaka
* pedagogický/odborný zamestnanec (napr. učiteľka).

2. Škola alebo zariadenie poradenstva a prevencie ("ZPP") po zvážení, či dieťa  potrebuje PO, poskytne žiadateľovi príslušné vyjadrenie, v ktorom zaznamená, aké PO a v akom rozsahu odporúča poskytnúť. Ak sa škola nevie vyjadriť, obráti sa na CPP, ktoré vyjadrenie poskytne.

3. Po tom, čo žiadateľ dostane vyjadrenie o tom, aké PO a v akom rozsahu sa dieťaťu odporúča, môže požiadať riaditeľa o poskytnutie PO.

4. Riaditeľ sa k poskytnutiu PO vyjadrí písomne s ohľadom na personálne, materiálne a finančné možnosti a žiadateľovi odpovie najneskôr do 10 dní (v odôvodnenom prípade do 20 dní).

5. Ak škola nemá podmienky na poskytnutie PO, žiadateľ môže požiadať  príslušný regionálny úrad školskej správy, aby preskúmal vyjadrenie riaditeľa (do 30 dní).

6. Regionálny úrad školskej správy sa postará o zabezpečenie PO prednostne na škole, ktorú dieťa navštevuje. Ak to nie je možné, bude hľadať zabezpečenie PO na inej škole.  Ak ani to nebude možné, obráti sa na Výskumný ústav detskej psychológie a patopsychológie, ktorý bude hľadať iný spôsob zabezpečenia podpory v najlepšom záujme dieťaťa.

V MŠ pracuje Školský podporný tím v zložení:

**Jarmila Drobná – riaditeľka MŠ**

 **Eva Kubelková – zástupca MŠ**

**Lýdia Rendeková – učiteľka MŠ**

**Mgr. Marianna Husárová - učiteľka MŠ**

 **Eva Györgyová – učiteľka MŠ**

 **Mgr.Galina Mačudová – odborný zamestnanec Školský špeciálny pedagóg**

**Mgr. Ester Szántóová Nagyová - asistent**

**Ľudmila Sodomková – pomocný vychovávateľ**

sem W dokument na stiahnutie